શહેરના એક આગેવાને એ ગૃહસ્થને એક માર્મિક વેણ કહ્યું, ‘એક વાર જેનું અપમાન કર્યું હતું એ માણસનું જાહેર સન્માન કરતાં શહેરને ખોટી શરમ નડતી ના હોય, સન્માન કરવા જેટલું ઉદાર દિલ તેનું હોય તો તમે શા માટે મન નાનું કરો છો? તમે જેને અપમાન ગણો છો તે અપમાન આખા શહેરે રીતસર ઠરાવ કરીને જાણીબૂઝીને કર્યું નહોતું. આજે તો સમજી-વિચારીને સર્વસંમતિથી સન્માન કરે છે. અજાણપણે કરેલું અપમાન મોટું લાગે છે કે સમજીને કરેલું સન્માન મોટું ગણો છો?’